Než sa národniari a sociálni demokrati naplno pustia do vyťažovania ultrakonzervatívnej agendy, mali by sme vedieť toto. Že k registrovaným partnerstvám sa jednoznačne hlásia iba saskári a progresívci, ostatní sú skôr proti. O adopciách detí homopármi ako svojej programovej ambícii nehovoril nikto.
Čosi ako názor na vec sme počuli v prezidentskej kampani, kde sa to objavilo ako položka, na ktorej sa mohol Šefčovič profilovať ako ten, čo povie rázne nie, a Čaputová ako tá, čo zohľadní, ako sa veci v reáli majú.
Ak má teda dieťa vyrastať v ústavnej starostlivosti, vedela by si predstaviť, že lepšie mu bude, hoci aj v domácnosti dvoch žien či mužov.
Už tento rozstrel ukázal, ako by sme o veciach ďalej mohli hovoriť. Nevymedzovať sa naslepo k téme na základe toho, čo vieme alebo si myslíme, že vieme. Ale dozvedieť sa viac.